Osric Deirakoa

Osric (633an edo 634an hil zen) Deirako erregea izan zen (632-633 edo 633-634 artean), Ingalaterra iparraldean. Northumbriako Edwin erregearen lehengusua zen, Edwin-en osaba Etelriko Deirakoaren semea baitzen. Osric, gainera, Oswineren aita izan zen, Deirako erregea ere.

Edwin Cadwallon ap Cadfan (Gwynedd) eta Pendaren (Mercia) aurkako borrokan hil ondoren, Northumbriako Erresuma nahasmenduan erori zen: Eanfrith Berniciako azpi-erresuman boterera igo zen, eta Osric Deiran nagusitu zen. Bedaren arabera, Osric, Eanfrith bezalaxe, kristaua zen baina boterea hartu zuenean berriro paganismora itzuli zen.

Edwin hilik, Cadwallonek bere inbasio suntsitzailea jarraitu zuen Northumbrian. Bedak dioenez, Osric Cadwallon “hiri sendo batean” setiatu zuen, baina Cadwallonek ustekabean indar guztiekin atera eta Osric eta bere armada osoa suntsitu zituen.

Hurrengo urtean, Osric eta Eanfrithen erregealdi laburrak hain gaitzesgarriak izan ziren (beren paganismoagatik), ezen urte hori Osvaldo Berniciakoa kristauaren erregealdiari gehitzea erabaki baitzen. Azken honek Cadwallon garaitu eta Bernicia zein Deira batu zituen, Osric eta Eanfrithen erregealdiak ia ahaztu zitezen.

 Erreferentziak 

 Kanpo estekak 

Kategoria:Ingalaterrako errege-erreginak
Kategoria:Northumbria